**OBRAZLOŽENJE UZ PRIJEDLOG FINANCIJSKOG PLANA**

**JAVNE USTANOVE NACIONALNI PARK BRIJUNI**

**ZA 2024. GODINU S PROJEKCIJAMA ZA 2025-2026. GODINE**

**07715**

22162 JAVNA USTANOVA NACIONALNI PARK BRIJUNI

Uvod

Javnu ustanovu “Nacionalni park Brijuni” osnovala je Republika Hrvatska za zaštitu, promicanje, održavanje i prezentiranje osobito zaštićenog područja Brijuni, koja uz djelatnost zaštite prirodne i kulturne baštine obavlja i ugostiteljsko –turističku djelatnost i koja je sa svom svojom pokretnom i nepokretnom imovinom u vlasništvu Republike Hrvatske.

Ustanova upravlja navedenim zaštićenim dijelom prirode “Nacionalnog parka Brijuni”, osim određenim nekretninama, koje je Vlada Republike Hrvatske na sjednicama od 28. kolovoza 1992. godine i 17. rujna 1992. godine, Odlukom o davanju određenih nekretnina u vlasništvu Republike Hrvatske dala na upravljanje i raspolaganje Državnom protokolu.

Prijedlog Financijskog plana Javne ustanove “Nacionalni park Brijuni” za 2024. godinu s projekcijama za razdoblje 2025.-2026. godine usvojen je na 50. sjednici održanoj 02. listopada 2023. godine. Isti je sačinjen u skladu s Prijedlogom Godišnjeg programa zaštite, očuvanja, promicanja i korištenja Nacionalnog parka, Marketing plana hotelijerstva Javne ustanove “Nacionalni park Brijuni” za 2024. godinu, Uputama za izradu prijedloga državnog proračuna Republike Hrvatske za razdoblje 2024.-2026.godine i sukladno Zakonu o proračunu. Nadležno Ministarstvo gospodarstva dalo je primjedbu na visinu usvojenog prijedloga plana za 2024. godinu u dijelu koji se odnosi na visinu prihoda i rashoda financiranih iz fleksibilnih izvora. Nastavno Ustanova je dužna predložiti smanjenje ukupno planiranih prihoda i rashoda u dijelu vlastitih prihoda i njima financiranih rashoda u ukupnom iznosu od 366.045 Eura. Smanjeni su prihodi poslovanja i to prihodi od prodaje proizvoda te pruženih usluga u dijelu ostalih prihoda te rashodi poslovanja u iznosu od 329.045 eura i rashodi za nefinancijsku imovinu u iznosu od 37.000 eura. U nastavku slijede obrazloženja financijskog plana Javne ustanove »Nacionalni park Brijuni« za 2024. godinu i projekcija za razdoblje 2025.-2026. godine.

Temeljni oblici ustrojstva i način rada Ustanove su Odjeli u kojima se obavljaju osnovne funkcije procesa rada i poslovanja Ustanove, te ostvaruje zaštita, održavanje i promicanje prirodne i kulturne baštine Nacionalnog parka kao i ugostiteljsko turistička djelatnost i to:

* Ured ravnatelja
* Odjel stručnih poslova zaštite, održavanja, očuvanja, promicanja i korištenja Nacionalnog parka s odsjecima
* Odsjek stručnih poslova za zaštitu i edukaciju
* Odsjek za zaštitu biljnih vrsta
* Odsjek za zaštitu životinjskih vrsta
* Odsjek za zaštitu kulturnih dobara
* Odjel čuvara prirode

* Odjel za hotelijerstvo, s odsjecima
* Pododsjek za hotelski smještaj
* Pododsjek za ugostiteljstvo, s odjeljcima
* Odjeljak kuhinje
* Odjeljak usluživanja
* Odjel za posjećivanje, sport i rekreaciju, s odsjecima
* Odsjek za izlete
* Odsjek za sport i rekreaciju
* Odjel za promidžbu i prodaju
* Odjel za financijsko-računovodstvene poslove i nabavu, s odsjecima
* Odsjek za financijsko računovodstvene poslove
* Odsjek za javnu nabavu
* Odjel za održavanje i prijevoz, s odsjecima
* Odsjek za održavanje objekata i opreme
* Odsjek za interni prijevoz
* Odjel za sigurnost i zaštitu na radu
* Odjel za pravne, kadrovske i opće poslove.
* Odjel za pripremu i provedbu projekata

Najznačajnije planirane aktivnosti u 2024. godini jesu:

-provođenje aktivnosti za očuvanje plemenite periske u sjevernom dijelu Jadranskog mora

-provođenje istraživanja ptica, morskih vranaca, istraživanja barske kornjače

-priprema i prijava projekta očuvanja staništa Saline na EU program Konkurentnost i kohezija 2021-2027.

-izrada geološke karte NP Brijuni

-izrada projektne dokumentacije za prijavu na sufinanciranje putem EU fondova

-rekonstrukcija lifta hotel Neptun i hotel Karmen

-sanacija cesta i prometnica na Velikom Brijunu

FIZIČKI POKAZATELJI



Ustanova planira tijekom 2024. godine ostvariti 43.350 noćenja, što je smanjenje za 3,88 % u odnosu na planirano u 2023. godini. Planirani fizički pokazatelji, te usporedba s ostvarenim i planiranim u 2023. godini prikazani su u tablicama 2. i 3.

Planira se da će područje Nacionalnog parka tijekom 2024. godine posjetiti 279.300 posjetitelja, što je za 5% više u odnosu na planirano u 2023. godini. Od ukupno planiranog broja posjetitelja planirano je 251.800 posjeta na Veliki Brijun, 20.000 posjeta na otok Jerolim, te 5.000 posjeta na Mali Brijun. Povećanje broja posjetitelja planria se ostvariti uvođenjem novi posjetiteljskih i edukativnih programa.

**PRIHODI I PRIMICI**

**Javna ustanova Nacionalni park Brijuni** planira tijekom 2024. godine ostvariti prihode poslovanja i prihode od nefinancijske imovine u iznosu od 11.070.092 eura.Ukupne prihode čine prihodi poslovanja u iznosu 10.990.092 eura i prihodi od prodaje dugotrajne imovine, osnovnog stada i plovila u iznosu od 80.000 eura.





Najznačajnije stavke prihoda odonosno primitaka prema izvorima financiranja čine prihodi od **upravnih i administrativnih pristojibi, prihodi od pristojbi po posebnim propisima i naknada u iznosu od 4.282.500 eura i prihodi od prodaje roba i pružanja usluga u iznosu od 6.205.955 eura.**



Javna ustanova Nacionalni park Brijuni planira u razdoblju 2024.-2026. godine ostvariti prihode iz izvora

-vlastiti prihodi u iznosu od 6.207.105 eura u 2024. godini, 6.681.150 eura u 2025.godini i 6.730.500 eura u 2026. godini.

-ostali prihodi za posebne namjene u iznosu od 4.307.500 eura u 2024. godini, 4.305.000 eura u 2025.godini i 4.320.000 eura u 2026. godini.

-ostale pomoći u iznosu od 475.487 eura u 2024. godini, 90.700 eura u 2025.godini i 90.700 eura u 2026. godini.

-prihodi od prodaje ili zamjene nefinancijske imovine i naknade s naslova osiguranja u iznosu od 80.000 eura u 2024. godini, 25.000 eura u 2025.godini i 20.000 eura u 2026. godini. Ustanova planira tijekom 2024. godine prodaju osnovnog stada i plovila.

U odnosu na prethodno razdoblje Ustanova ne planira prihode iz izvora Opći prihodi i primici budući da isti nisu odobreni od strane nadležnih ministarstava kao i prihode odnosno primitke iz izvora Pomoći EU budući da su prethodno započeti projekti prekogranične suradnje „MPA Engage” i „MPA Networks”, završeni i sredstva su doznačena tijekom 2023. godine.

**RASHODI I IZDACI**

Javna Ustanova „Nacionalni park Brijuni“ planira tijekom 2024. godine ostvariti ukupne rashode poslovanja u iznosu od 10.591.142 eura te rashode za nabavu nefinancijske imovine u iznosu od 474.730 eura.



Najznačajnije stavke rashoda poslovanja čine rashodi za zaposlene u iznosu od 5.310.000 eura i materijalni rashodi u iznosu od 5.137.842 eura i. Materijalne rashode čine naknade troškova zaposlenima u iznosu od 225.700 eura, rashodi za materijal i energiju u iznosu od 2.225.947 eura, rashodi za usluge u iznosu od 2.341.645, naknade troškova osobama izvan radnog odnosa u iznosu od 2.650 eura i ostali nespomenuti rashodi poslovanja u iznosu od 341.900 eura.

Prihodi i rashodi u prijedlogu financijskog plana Javne ustanove za 2024. godinu i projekcije za 2025. i 2026. godinu prema Uputama za izradu prijedloga državnog proračuna Republike Hrvatske za razdoblje 2024-2026. godina iskazani su po gotovinskom načelu.

Ustanova planira poslovanje tijekom 2024. godine ostvariti kroz aktivnost plana Administracija i upravljanje (ostali izvori) u iznosu od 11.065.872 eura u okviru koje Ustanova planira rashode redovnog poslovanja financiranih iz vlastitih izvora u iznosu od 6.203.648 eura, izvora po posebnim propisima u iznosu od 4.306.737 eura, pomoći u iznosu od 475.487 eura te prihode od prodaje nefinancijske imovine u iznosu od 80.000 eura.



**PRIJENOS SREDSTAVA IZ PRETHODNE U SLJEDEĆU GODINU**

Javna ustanova Nacionalni park Brijuni planira prijenose sredstva iz 2023. godine (donos)u ukupnom iznosu od 5.066.733 eura na izvorima vlastiti prihodi u iznosu od 3.075.307 eura, ostali prihodi za posebne namjene 1.988.398 eura, ostale pomoći 185 eura, te donacije 2.843 eura, kao i odnos u slijedeću godinu u ukupnom iznosu 5.070.953 eura, izvor vlastiti prihodi 3.078.764 eura, ostali prihodi za posebne namjene 1.989.161 eura, ostale pomoći 185 eura, te donacije 2.843 eura.

Ustanova planira prijenos sredstava u sljedeću godinu iz razloga što Ustanova većinu prihoda ostvaruje obavljanjem djelatnosti koja je sezonskog karaktera , u razdoblju od lipnja do listopada. Stoga je za poslovanje Ustanove nužan prijenos sredstava za financiranje poslovanja u razdoblju kada ne ostvaruje značajne prihode od siječnja do lipnja kako bi osigurali redovno poslovanje Ustanove.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| UKUPNE OBVEZE | 1.084.838 | 1.453.718 |
| DOSPJELE OBVEZE | 77.656 | 9.241 |

#### A779047 ADMINISTRACIJA I UPRAVLJANJE (IZ EVIDENCIJKIH PRIHODA)

Zakonske i druge pravne osnove:

Zakonske i druge pravne osnove:

Zakon o zaštiti prirode (NN br. 80/13, 15/18, 14/19 i 127/19)

Statut Javne ustanove „Nacionalni park Brijuni“

Pravilnik o unutarnjem redu Javne ustanove „Nacionalni park Brijuni“

Zakon o proračunu (NN br. 78/08, 136/12, 15/15, 144/21)

Zakon o zaštiti i očuvanju kulturnih dobara, (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 44/17, 90/18, 32/20, 62/20)

Zakon o izmjenama i dopunama Zakona o gradnji, 153/13, 20/17, 39/19, i 125/19)

Zakon o muzejima, (N/N 61/18, 98/19),

Zakon o ugostiteljskoj djelatnosti (N/N 85/15, [121/16](https://www.zakon.hr/cms.htm?id=17729), [99/18](https://www.zakon.hr/cms.htm?id=35271), [25/19](https://www.zakon.hr/cms.htm?id=38981), 98/19, 32/20, 42/20)

Zakon o pružanju usluga u turizmu, (NN [130/17](https://www.zakon.hr/cms.htm?id=38985), [25/19](https://www.zakon.hr/cms.htm?id=38983), 98/19, 42/20)

Zakon o zaštiti okoliša (NN [80/13](http://narodne-novine.nn.hr/clanci/sluzbeni/2013_06_80_1659.html), [153/13](http://narodne-novine.nn.hr/clanci/sluzbeni/2013_12_153_3221.html), [78/15](http://narodne-novine.nn.hr/clanci/sluzbeni/2015_07_78_1498.html), 12/18 i 118/18)

Zakon o održivom gospodarenju otpadom (NN [94/13](http://narodne-novine.nn.hr/clanci/sluzbeni/2013_07_94_2123.html), [73/17](https://www.zakon.hr/cms.htm?id=18825), [14/19](https://www.zakon.hr/cms.htm?id=38735), 98/19)

Pomorski zakoniku ([NN 181/04](http://narodne-novine.nn.hr/clanci/sluzbeni/2004_12_181_3142.html), [76/07](https://www.zakon.hr/cms.htm?id=360), [146/08](https://www.zakon.hr/cms.htm?id=361), [61/11](https://www.zakon.hr/cms.htm?id=362), [56/13](https://www.zakon.hr/cms.htm?id=363), [26/15](https://www.zakon.hr/cms.htm?id=5896), [17/19](https://www.zakon.hr/cms.htm?id=38837)),

Prostorni plan područja posebnih obilježja (NN 45/01)

Uputa Ministarstva financija o načinu praćenja ostvarivanja i trošenja vlastitih i namjenskih prihoda i primitaka javnih ustanova nacionalnih parkova i parkova prirode planiranih u Državnom proračunu RH

Pravilnik o proračunskim klasifikacijama (NN br. 26/10 i 120/13)

Pravilnik o proračunskom računovodstvu i računskom planu (NN br. 124/14, 115/15, 87/16, **3/18, 126/19**)

Zakon o fiskalnoj odgovornosti (NN br. 118/18)

Uredba o sastavljanju i predaji Izjave o fiskalnog odgovornosti i izvještaja o primjeni fiskalnih pravila (NN br. 78/11, 106/12 i 130/13, 19/15, 95/19)

Zakon o ustanovama (NN br. 76/93, 29/97, 47/99, 35/08 i 127/19)

Plan upravljanja Javne ustanove „Nacionalni park Brijuni“

Prijedlog Godišnjeg programa zaštite, održavanja, očuvanja, promicanja i korištenja Nacionalnog parka „Brijuni“ za 2024. godinu

Pravilnik o mjerilima i načinu korištenja donacija i vlastitih prihoda nacionalnih parkova i parkova prirode

Zakon o radu (NN 93/14, 127/17 i 98/19)

Temeljni kolektivni ugovor za službenike i namještenike u javnim službama (NN 128/17, 47/18 i 56/22)

Zakon o plaćama u javnim službama (NN 27/01, 39/09 i 124/09)

Pravilnik o unutarnjem ustrojstvu i načinu rada Javne ustanove „Nacionalni park Brijuni“

Kolektivni ugovor za Javnu ustanovu Nacionani park Brijuni, (od 03.2022)

Pravilnik o plaćama i naknadama

Ugovori o neposrednom sudjelovanju Fonda za zaštitu okoliša i energetsku učunkovitost u financiranju izrade projektne dokumentacije za projekt obnove Vile Kupelwieser, projekt uređenja šetnica i okućnica na otoku Mali Brijun, izradu glavnog i izvedbenog projekta obnove Zimskog bazena, te sanacija cesta i prometnica na Velikom Brijunu. Ugovor za sufinanciranje programa očuvanja plemenite periske u Sjevernom Jadranu.

Opis aktivnosti:

Temeljni okvir upravljanja je „Plan upravljanja“ koji je definirao je viziju Nacionalnog parka „Brijuni“. Sve aktivnosti i smjernice upravljanja moraju biti usuglašene s vizijom budući da ona odražava bit i opstojnost Parka.. U cilju ostvarenja dugoročnih ciljeva Ustanova provodi sljedeće programe:

* **Zaštita i očuvanje prirodnih vrijednosti** koja imaju za cilj zaštiti i očuvati biološke i geološku raznolikost te omogućiti uvjete za obnovu ugroženih staništa Parka. Stoga se provode aktivnosti očuvanja povoljnog stanja biljnih skupina i gljiva, očuvanje povoljnog stanja životinjskih skupina, posebno entomofaune, očuvanje povoljnog stanja kopnenih staništa izradom karte staništa, revitalizacija šumskog ekosustava obnovom šume i popunjavanjem prizemnog sloja drveća te povećanje broja tipičnih travnjačkih vrsta. U skladu s Programom zaštite divljači provode se aktivnosti za uspostavu uravnotežene populacije divljači bez negativnog utjecaja na staništa. U okviru ove aktivnosti provode se i mjere za očuvanje povoljnog stanja vrsta šišmiša te njihovih staništa. Ustanova provodi i aktivnosti praćenja stanja okoliša sustavnim prikupljanjem podataka kao baza za buduća istraživanja, te u svrhu prezentacije posjetiteljima. Provode se aktivnosti praćenja i očuvanja stanja morskih staništa te morskih biljnih i životinjskih skupina, posebice rasprostranjenost strogo zaštićenih i ugroženih morskih vrsta kao i aktivnosti vezane uz valorizaciju i prezentacija paleontološke baštine i geološke strukture za uključivanje u turističku ponudu.
* **Zaštita , očuvanje i prezentacija kulturno – povijesne baštine** provodi se kroz aktivnosti koje imaju za cilj preventivno štiti, konzervirati urediti, održavati i prezentirati arheološke lokalitete. U okviru ove aktivnost provede se mjere za zaštitu, održavanje i prezentaciju muzejskih objekata i postava u skladu s muzejskim standardima i stručnom podlogom, provode se aktivnosti za prezentaciju i registraciju pet muzejskih zbirki. Ustanova provodi aktivnosti valorizacije, zaštite, obnove i prezentacije austrougarske fortifikacije i popratnih sadržaja te ostalih kulturno-povijesnih građevina i spomenika kako bi se uključili u turističku ponudu.
* **Upravljanje posjećivanjem** koja ima za cilj unaprijediti sustav posjećivanja radi podizanja kvalitete prezentacija Nacionalnog parka te odmora i rekreacije posjetitelja kroz aktivnosti očuvanja i obnove tradicijske kulture, a naslijeđene kultivirane vrijednosti staviti u održive okvire u odnosu na prirodne vrijednosti i potrebe posjećivanja kroz uzgoj i prezentaciju „starih“ sorti voća i povrća na „ekološkim principima“, razvoj i regulaciju Zoološkog vrta, održavanje krajobraza, drvoreda i ostalih elemenata krajobrazne arhitekture
* **Edukacija, interpretacija i promocija** provodi se redovitom edukacijom posjetitelja i lokalnog stanovništva u svrhu podizanja svijesti o zaštiti prirode i očuvanju okoliša, kao i prirodnoj i kulturno-povijesnoj baštini Brijuna kroz razne radionice, volonterske programe, oglašavanje u medijima, i sl. U okviru ove aktivnosti planira se i promocija Parka sa svim sadržajima prema Marketing planu Ustanove.
* **Hotelijersko-turistička djelatnost** provodi se aktivnostima redovitog održavanja postojeće infrastrukture u hotelima i vilama Ustanove, te promotivnim aktivnostima u svrhu održavanja postojećih i privlačenja budućih gostiju.

Aktivnosti koje su planirane za 2024. godinu značajnija sredstva planiraju se za održavanje i podizanje kvalitete postojeće infrastukture, te redovno održavanje objekata kao i provođenje raznih istraživanja i monitoring vrsta., nastavak provođenja programa očuvanja plemenite periske u sjevernom Jadranu sufinancirane od strane Fonda za zaštitu okoliša i energetsku učinkovitost, projekt revitalizacije staništa za divlje oprašivače, istraživanje barske kornjače, izrada studije upravljanja i obnove šuma, te priprema projekta očuvanja bioraznolikosti staništa Saline.